Aleksanderskirken (Tammerfors)

Aleksanderskirken (finsk: Aleksanterin kirkko, svensk: Alexanderskyrkan) er en kirke i Tammerfors i Finland. Den er sognekirke for Pynike menighet i Tammerfors stift i Den evangelisk-lutherske kirke i Finland. Kirken ble oppført mellom 1880 og 1881 i tegl i nygotisk stil etter tegning av arkitekt Theodor Decker. Altertavlen forestiller Kristi forklaring, og ble malt av Alexandra Frosterus-Såltin i 1883. Orgelet ble bygget ved Kangasala orgelfabrik i 1939. Kirken er oppkalt etter Aleksander II, russisk tsar og storfyrste av Finland. Grunnsteinen til kirken ble nedlagt den 22. mars 1880, som var 25-årsdagen for tsarens kroning. Kirken har plass til rundt 1 300 personer. Referanser